
KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2013. május 9-i rendkívüli ülésére)
TÁRGY: 5/2013. sz. Képviselő-testületi határozat módosítása 
(Napelemes rendszer kiépítése a Kiskőrösi Strandfürdő területén a KEOP-2012-4.10.0/A kódszámú pályázat keretében)
Kiskőrös Város Önkormányzat Képviselő-testülete az 5/2013. sz. határozatban úgy határozott, hogy a KEOP-2012-4.10.0/A pályázati konstrukció keretében „Kiskőrösi Strandfürdő épületén napelemes rendszer kiépítése” címmel pályázatot nyújt be.
A bevont szakemberek által javasolt műszaki tartalom megvalósítása költséghatékonyabban is kivitelezhető az előzetesen kalkulált árakhoz képest, ezért a határozat módosítása szükségessé vált a következőkben:
	
	Eredeti összeg (bruttó)
	Módosított összeg(bruttó)

	A tervezett beruházás teljes beruházási költsége:
	41. 565.759,- Ft
	41.366.719,- Ft

	A tervezett beruházás elismerhető bekerülési költsége:
	41. 565.759,- Ft
	41.366.719,- Ft

	Az önkormányzati saját erő összege:
	6.234.864,- Ft
	6.205.008,- Ft


	A KEOP forrásból származó támogatás igényelt összege:
	35.330.895,- Ft
	35.161.711,- Ft




A fentiek alapján javaslom, hogy a Képviselő-testület a KEOP-2012-4.10.0/A kódszámú pályázat során megítélhető támogatás elnyerése érdekében a határozat-tervezet szerint döntsön.

Kiskőrös, 2013. május 7.
Domonyi  László sk.
      polgármester
HATÁROZAT-TERVEZET

A Képviselő-testület a „Napelemes rendszer kiépítése a Kiskőrösi Strandfürdő területére vonatkozóan a  KEOP-2012-4.10.0/A kódszámú pályázat keretében” tárgyú 5/2013 sz. Képv. test. határozatának 1. és 2. pontját az alábbiak szerint módosítja:

1. Kiskőrös Város Képviselő-testülete egyetért a kiskőrösi Strandfürdő (6200-Kiskőrös, Erdőtelki út, hrsz. 2725/1) tekintetében napelemes rendszer kiépítése tárgyú, 41.366.719,- Ft összköltségű beruházás megvalósításával. 
2. Kiskőrös Város Önkormányzata a beruházás megvalósítása érdekében 35.161.711,- Ft költség fedezetére pályázatot nyújt be a KEOP-2012-4.10.0/A kódszámú „Helyi hő és villamosenergia-igény kielégítése megújuló energiaforrásokkal” című pályázati kiírásra, „Kiskőrösi Strandfürdő épületén napelemes rendszer kiépítése” címmel. A fennmaradó 6.205.008,- Ft önerő biztosításáról a 2013. évi költségvetésben gondoskodik.
Ennek megfelelően az 5/2013. sz. Képv. test. határozat a módosításokkal egységes szerkezetben, a következőket tartalmazza:

1. Kiskőrös Város Képviselő-testülete egyetért a kiskőrösi Strandfürdő (6200-Kiskőrös, Erdőtelki út, hrsz. 2725/1) tekintetében napelemes rendszer kiépítése tárgyú, 41.366.719,- Ft összköltségű beruházás megvalósításával. 


2. Kiskőrös Város Önkormányzata a beruházás megvalósítása érdekében 35.161.711,- Ft költség fedezetére pályázatot nyújt be a KEOP-2012-4.10.0/A kódszámú „Helyi hő és villamosenergia-igény kielégítése megújuló energiaforrásokkal” című pályázati kiírásra, „Kiskőrösi Strandfürdő épületén napelemes rendszer kiépítése” címmel. A fennmaradó 6.205.008,- Ft önerő biztosításáról a 2013. évi költségvetésben gondoskodik.
3. A Képviselő-testület támogatja a beruházás előkészítéséhez kapcsolódó bruttó 2.342.906 Ft költségekre vonatkozó szerződések megkötését, az átmeneti gazdálkodási szabályok figyelembevételével.


4. A Képviselő-testület felkéri a polgármestert, hogy a Város 2013. évi költségvetéséről szóló rendeletét a fentiek figyelembevételével terjessze elő.


5. A Képviselő-testület felhatalmazza a polgármestert, hogy a pályázattal kapcsolatos szükséges intézkedéseket megtegye, ill. a pályázattal kapcsolatos ügyekben eljárjon.

Felelős: polgármester

Határidő: azonnal

